**AIŠKINAMASIS RAŠTAS**

**DĖL KLAIPĖDOS MIESTO SAVIVALDYBĖS TARYBOS 2011 M. LAPKRIČIO 24 D. SPRENDIMO NR. T2-374 „DĖL sportinės veiklos programų dalinio finansavimo iš savivaldybės biudžeto lėšų nuostatų patvirtinimo“ PAKEITIMO**

**1. Sprendimo projekto esmė.**

Sprendimo projekto tikslas – pakeisti Sportinės veiklos programų dalinio finansavimo iš savivaldybės biudžeto lėšų nuostatus, patvirtintus Klaipėdos miesto savivaldybės tarybos 2011 m. lapkričio 24 d. sprendimu Nr. T2-374 „Dėl Sportinės veiklos programų dalinio finansavimo iš savivaldybės biudžeto lėšų nuostatų patvirtinimo“.

**2. Projekto rengimo priežastys ir kuo remiantis parengtas sprendimo projektas.**

Projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi, kurioje nurodyta, kad savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba.

Sprendimo projekto rengimą įtakojo nenumatytos situacijos dalinio finansavimo tvarkoje, kai nėra reglamentuotas nepanaudotų asignavimų paskirstymas.

Pakeisti nuostatai sudarys galimybę:

1) Sporto programų dalinio finansavimo konkursą skelbti einamaisiais biudžetiniais metais (papildomai) – iki liepos 1 d., jeigu bus nepanaudotų biudžeto asignavimų.

Einamaisiais biudžetiniais metais, gali būti skiriamos lėšos iš priemonėms skirtų ir nepanaudotų arba papildomai gautų lėšų.

2) Papildyti Sporto programoms įgyvendinti reikalingų išlaidų rūšis, numatant galimybę skirti (ne daugiau kaip 20 proc. iš savivaldybės biudžeto) lėšas programos vadovo ir darbuotojų darbo užmokesčio išlaidoms.

3) Tiksliau planuoti išlaidas, prieš pasirašant biudžeto lėšų naudojimo sutartį, pagal patvirtintą Sportinės veiklos programos dalinio finansavimo patikslintą sąmatą.

**3. Kokių rezultatų laukiama.**

Siekiant, kad Sportinės veiklos programų dalinio finansavimo konkursai vyktų sklandžiai ir reglamentuotai, prašome Klaipėdos miesto savivaldybės tarybą patvirtinti pakeistus Sportinės veiklos programų dalinio finansavimo iš savivaldybės biudžeto lėšų nuostatus.

**4. Sprendimo projekto rengimo metu gauti specialistų vertinimai.**

Sprendimo projektas derinamas dokumentų valdymo, teisės skyriumi, bei ugdymo ir kultūros departamento direktore.

**5. Lėšų poreikis sprendimo įgyvendinimui**

Lėšos Sportinės veiklos programoms finansuoti kiekvienais metais yra numatomos savivaldybės biudžete.

**6. Galimos teigiamos ar neigiamos sprendimo priėmimo pasekmės.**

Neigiamų sprendimo projekto pasekmių nenumatoma.

Sporto ir kūno kultūros skyriaus vedėjas Mantas Bagočius